Diari Oficial de la Generalitat Valenciana


Sumari del DOGV 9550, del 09-03-2023 (2023/2166)

RESOLUCIÓ de 10 de febrer de 2023, de la Subdirecció General de Relacions Laborals, per la qual es disposen el registre i la publicació del text del Conveni col·lectiu de Fontilles, Fundació de la Comunitat Valenciana, per al centre de treball Sanatori Sant Francesc de Borja.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9550

Data del DOGV
:   09-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2166


Data del document
:   10-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 10 de febrer de 2023, de la Subdirecció General de Relacions Laborals, per la qual es disposen el registre i la publicació del text del Conveni col·lectiu de Fontilles, Fundació de la Comunitat Valenciana, per al centre de treball Sanatori Sant Francesc de Borja. [2023/2166]  
Vist el text del Conveni col·lectiu de Fontilles, Fundació de la Comunitat Valenciana, per al centre de treball SANATORI Sant Francesc de Borja, codi 80/01/0013/2022, signat per la comissió negociadora, que està integrada, d'una part, per la Fundació, i, d'una altra, per la representació de les persones treballadores d'aquesta, i de conformitat amb el que disposen l'article 90, apartats 2 i 3, de l'Estatut dels Treballadors (aprovat pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball, aquesta Subdirecció General de Relacions Laborals, d'acord amb el que estableixen l'article 51.1 de l'Estatut d'Autonomia de la Comunitat Valenciana; l'article 10.2 de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 4.3 de l'Ordre 37/2010, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text del conveni.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 10 de febrer de 2023.- El subdirector general de Relacions Laborals: Joaquín Vañó Gironés.  
  
  
CONVENI COL·LECTIU PER A FONTILLES,   
FUNDACIÓ DE LA COMUNITAT VALENCIANA  
  
CAPÍTOL I  
  
1. Àmbit funcional, personal i territorial  
Aquest conveni col·lectiu regula les condicions laborals i econòmiques entre Fontilles, Fundació de la Comunitat Valenciana, d'ara en avant la Fundació i/o Fontilles, i els treballadors i treballadores que presten serveis en el centre de treball Sanatori Sant Francesc de Borja, amb domicili a la carretera Orba-la Vall de Laguar, km 4, de la Vall de Laguar (Alacant).  
Fontilles és una Fundació amb caràcter sociosanitari, sense ànim de lucre, dirigida primordialment a l'atenció de les persones afectades per la lepra i les malalties desateses, compromesa amb la millora de la qualitat de vida de totes les persones que pel fet de patir una malaltia puguen patir marginació, estiguen en risc d'exclusió social o es troben en situació d'especial vulnerabilitat.  
  
El conveni col·lectiu serà aplicable a tots els treballadors i treballadores de la Fundació, vinculats a aquesta a través d'una relació laboral de caràcter ordinari per compte d'altri, que presten serveis en el centre de treball Sanatori Sant Francesc de Borja, amb domicili a la carretera Orba-la Vall de Laguar, km 4, de la Vall de Laguar (Alacant). D'aquesta manera, queden expressament exclosos de l'àmbit d'aplicació d'aquesta norma convencional:  
a) Personal alt directiu.  
b) El personal que tinga vincle laboral amb empreses subcontractades per a prestar algun servei en la Fundació.  
c) Els professionals i les professionals per compte propi que per raó del seu exercici professional lliure i independent concerten treballs, serveis, estudis o col·laboren amb la Fundació a l'empara de la normativa civil o mercantil.  
d) Les persones col·laboradores o voluntariat social.  
e) Els i les estudiants que en el desenvolupament de la seua formació acadèmica realitzen activitats de caràcter formatiu en la Fundació en virtut de convenis de col·laboració subscrits entre aquesta i qualsevol institució de caràcter educatiu.  
  
2. Àmbit temporal  
Aquest conveni tindrà vigència des de l'1 de gener de 2019 fins al 31 de desembre de 2022, amb independència de la data en què se signe i el dia en què es publique en el butlletí oficial corresponent.  
  
  
3. Efectes econòmics  
Sense perjudici de l'entrada en vigor d'aquest conveni, disposada en l'article anterior, els efectes econòmics es retrotrauran al dia 1 de gener de 2019.  
  
  
CAPÍTOL II  
Eficàcia, vinculació i denúncia  
  
4. Parts signants i eficàcia  
Aquest conveni col·lectiu té naturalesa normativa i eficàcia general, d'acord amb el que disposa el títol III de l'Estatut dels Treballadors, i les parts signants són la Fundació i la representació unitària majoritària dels treballadors i treballadores d'aquesta.  
A partir de l'entrada en vigor, les matèries que preveu aquest conveni queden regulades conformement als termes establits ací, d'acord amb la legislació vigent.  
  
5. Vinculació a la totalitat  
Les condicions pactades en aquest conveni constitueixen un tot orgànic i indivisible i, a l'efecte de la seua aplicació pràctica i interpretació, s'hauran de considerar globalment i conjuntament.  
En el cas que la jurisdicció competent, a instàncies de l'autoritat laboral o de qualsevol de les persones afectades, anul·le o invalide algun dels continguts essencials que preveuen els articles inclosos en aquest conveni per considerar que conculca la legalitat vigent o lesiona greument interessos de tercers, es considerarà ineficaç íntegrament, amb efecte des de la data de la fermesa de la resolució o la sentència, si afecta alguna de les matèries relacionades com a contingut essencial, i s'haurà de negociar novament el contingut de la part anul·lada en el termini màxim de dos mesos a partir de la fermesa de la sentència, i quedarà vigent, en tot cas, la resta del conveni fins que no s'arribe a un acord definitiu.  
No obstant això, les parts tenen la voluntat, a través d'aquest acord, de dotar de seguretat jurídica aquest conveni en tots els aspectes. En aquest sentit, les parts manifesten expressament que els preceptes d'aquest conveni que regulen les matèries retributives i de temps de treball estan absolutament vinculats i doten el conveni de l'equilibri intern necessari.  
  
6. Denúncia i pròrroga  
Qualsevol de les dues parts signants podrà denunciar el conveni mitjançant una comunicació escrita dirigida a l'altra amb una antelació mínima de tres mesos a l'expiració de la vigència d'aquest, i es comprometran a constituir la mesa de negociació del nou conveni col·lectiu en el termini de quinze dies a partir de la denúncia del conveni col·lectiu.  
  
La representació de les persones treballadores i l'empresa podran adaptar o modificar el conveni col·lectiu quan les condicions fixades en el conveni col·lectiu hagen de ser alterades abans que aquest acabe la vigència.  
En cas que iniciades les negociacions no s'arribe a un acord, aquest conveni deixarà de tindre vigència i s'aplicarà la normativa convencional de caràcter sectorial que per activitat calga aplicar a cadascun dels col·lectius compresos sota aquest conveni col·lectiu d'empresa.  
  
  
7. Preeminència  
L'entrada en vigor d'aquest conveni col·lectiu implica, en termes generals, la substitució de les condicions vigents fins hui.  
  
Les condicions que estableix aquest conveni seran obligatòries i mínimes, i no es podran pactar a títol individual condicions inferiors a les que preveu aquest.  
  
8. Compensació i absorció  
Per a efectuar la compensació i l'absorció a què fa referència aquesta clàusula, es compararan globalment la situació resultant d'aplicar aquest conveni i la que resulte de les disposicions legals, reglamentàries, convenis o pactes, qualsevol que siga l'origen, la denominació, la forma o la naturalesa d'aquestes retribucions i millores i sense necessitat d'exigència de cap mena d'homogeneïtat.  
  
9. Comissió Paritària  
Es constitueix una comissió paritària a fi d'interpretar les clàusules d'aquest conveni, vigilar el compliment dels pactes, així com mediar i conciliar en totes les qüestions que es puguen plantejar a conseqüència de la seua aplicació.  
La Comissió estarà composta per un màxim de sis membres, tres dels quals seran designats per les o els signants de cadascuna de les parts, si bé preferentment hauran de ser designades entre les persones que hagen format part de la Comissió Negociadora del conveni, i en tot cas hauran de formar part de la representació legal de les persones treballadores en la Fundació.  
El nomenament de les persones membres de la Comissió Paritària serà pel període de vigència del conveni i les seues possibles pròrrogues, i podrà ser objecte de modificació en el cas que es produïsca una renovació total o parcial dels òrgans de representació de les persones treballadores en la Fundació.  
La Comissió s'haurà de constituir en el termini màxim d'un mes a partir de la publicació del conveni col·lectiu en el butlletí oficial corresponent.  
Les reunions de la Comissió Paritària s'hauran de convocar per escrit, amb una antelació mínima tres dies hàbils. A la convocatòria s'haurà d'adjuntar l'ordre del dia. En tot cas, i sense perjudici de les reunions que puguen convocar-se, la Comissió Paritària es reunirà amb caràcter ordinari de manera semestral.  
Les dues parts convenen de donar coneixement a la Comissió Paritària de tots els dubtes, les discrepàncies i els conflictes que puguen produir-se a conseqüència de la interpretació i l'aplicació del conveni a fi que aquesta emeta un dictamen per escrit.  
  
  
CAPÍTOL III  
  
10. Organització del treball  
L'organització del treball és facultat i responsabilitat de la direcció de l'empresa, atenint-se a aquest conveni col·lectiu i a la legislació vigent que aquestes assignen a la representació unitària o sindical del personal.  
La representació del personal tindrà, en tot cas, en els aspectes relacionats amb l'organització i la racionalització del treball, les funcions que li assignen l'Estatut dels Treballadors, la Llei de prevenció de riscos laborals i la resta de legislació vigent.  
Amb independència del que es disposa en el paràgraf anterior, quan s'establisquen o es modifiquen condicions de treball que afecten un col·lectiu o, substancialment, treballadors i treballadores individuals, n'haurà de ser informada prèviament la representació unitària o sindical del personal.  
  
  
  
  
  
  
CAPÍTOL IV  
Contractació  
  
11. Contractació  
La Fundació podrà subscriure les modalitats de contractes que considere pertinents, en funció de les seues necessitats, sempre d'acord amb els requisits establits legalment.  
La Fundació podrà contractar temporalment, amb respecte als períodes màxims permesos i amb els requisits legals establits, el personal complementari i eventual que necessite per a cobrir atencions extraordinàries, així com de caràcter interí, a fi de substituir personal per vacances, descansos, permisos o altres circumstàncies anàlogues.  
  
Contractes eventuals que es concerten per a atendre les circumstàncies del mercat, acumulació de tasques, excessos de comandes, previst en l'article 15.1 b de l'Estatut dels Treballadors.  
Podran tindre una duració màxima de dotze mesos dins d'un període de díhuit mesos, comptats a partir del moment en què es produïsquen aquestes causes. Si se subscriu per un període inferior a la duració màxima permesa, es podrà prorrogar una sola vegada, sense que la duració total supere la duració màxima.  
Aquesta modalitat de contractació podrà utilitzar-la la Fundació, entre altres casos, quan augmente transitòriament el nombre de pacients o el grau de dependència de les persones ateses.  
  
Contractes d'obra o servei  
Conformement al que disposa l'article 15.1.a de l'Estatut dels Treballadors, les parts acorden que tenen autonomia i substantivitat pròpia dins de l'activitat de l'empresa els contractes derivats de contractes, convenis, col·laboracions, concerts, acords o línies de finançament amb l'Administració pública o qualsevol altra entitat pública o privada, que tinguen com a finalitat reduir llistes d'espera, pla de xoc o la prestació d'un servei concret i determinat o cobrir places de residents amb les administracions públiques o entitats privades de caràcter temporal que siguen de renovació incerta o no coneixent-ne la duració.  
  
Podran tindre una duració màxima de tres anys, prorrogats en dotze mesos addicionals, comptats a partir del moment en què es produïsquen aquestes causes. Si se subscriu per un període inferior a la duració màxima permesa, es podrà prorrogar una sola vegada, sense que la duració total supere la duració màxima.  
  
12. Període de prova  
S'estableix un període de prova màxim per a totes les modalitats de contractació, sense distinció, de la manera següent:  
Grup I: 6 mesos  
Grups 2 i 3: 2 mesos  
Grups 4 i 5: 1 mes  
13. Cessament voluntari  
El personal tant amb contracte temporal com indefinit que es propose cessar voluntàriament en els serveis de la Fundació haurà de comunicar-li-ho per escrit i amb l'antelació següent sobre la data de la seua baixa definitiva:  
Grup I: 3 mesos  
Grup 2, 3 i 4: 1 mes  
Grup 5: 15 dies.  
El personal contractat de manera no indefinida i amb un contracte inferior a sis mesos, amb independència del grup al qual pertanga, haurà de preavisar amb quinze dies d'antelació.  
L'incompliment del preavís facultarà la Fundació per a deduir, de les parts proporcionals a abonar en el moment de la liquidació, l'equivalent diari de la seua retribució real per cada dia que falte en el preavís fixat anteriorment.  
  
14. Liquidació per cessament  
Quan el treballador o la treballadora cesse en el treball per voluntat pròpia, per finalització del contracte o per qualsevol altra circumstància, es farà el pagament de la liquidació d'havers que tinga meritats per tots els conceptes: salaris, vacances, part proporcional de pagues extraordinàries, i indemnització que corresponga legalment, etc.  
  
  
CAPÍTOL V  
Classificació professional  
  
En el marc de l'actualització de les taules salarials del conveni de referència, es proposa mantindre la classificació professional publicada en el DOGV núm. 8813, de 18.05.2020, IX Conveni col·lectiu per al sector privat de residències per a la tercera edat, serveis d'atenció a les persones dependents i desenvolupament de la promoció de l'autonomia personal, a la Comunitat Valenciana.  
  
  
CAPÍTOL VI  
Jornada, vacances, llicències i excedències  
  
15. Jornada  
S'estableix una jornada màxima anual de 1.784 hores de treball efectiu, siga en torn partit o continu. La jornada la podrà distribuir la Fundació de manera irregular en un percentatge del 10 %.  
S'entén per jornada partida aquella en què hi haja un descans ininterromput d'una hora de duració com a mínim. En cap cas es podrà fraccionar en més de dos períodes.  
En l'últim mes de cada any, l'empresa elaborarà un calendari laboral amb torns i horaris que podrà ser revisable trimestralment.  
  
Sempre que la duració de la jornada diària continuada excedisca sis hores, s'establirà un període de descans durant aquesta de trenta minuts de duració, període de descans que tindrà la consideració de temps efectiu de treball.  
  
16. Vacances  
Tot el personal tindrà dret a un mes de vacances retribuïdes per any o de trenta dies naturals. Aquestes es gaudiran preferentment entre els mesos de juny, juliol, agost i setembre, i almenys quinze dies s'hauran de gaudir de manera continuada durant el període estival descrit anteriorment, excepte si hi ha un acord entre les parts.  
Per acord de la Fundació i la representació legal de les persones treballadores, s'establiran, abans de finalitzar el primer trimestre de cada any, els períodes de vacances de tot el personal, amb uns sistemes de rotació d'acord amb els usos i els costums prefixats en cadascun dels departaments i en tot cas, i amb caràcter subsidiari, amb base en el període gaudit l'any anterior, i s'indicarà aquesta primera rotació el primer any per antiguitat en la Fundació.  
  
A aquest efecte, el personal que fraccione les vacances en dos o més períodes, només tindrà prioritat d'elecció en un d'aquests períodes. En casos excepcionals i per motius personals, podrà resultar alterat el sistema de rotació establit, sempre de conformitat amb els companys i companyes que puguen veure's afectats per aquesta alteració.  
  
El personal que ingresse en la Fundació en el transcurs de l'any gaudirà de les vacances en proporció al temps treballat. En cas d'ingrés amb posterioritat a la fixació del calendari de vacances, aquestes es fixaran de mutu acord amb aquesta a l'ingrés sense que en cap cas el gaudi puga ajornar-se més enllà del 31 de desembre de cada any.  
  
L'inici del període de vacances no podrà coincidir amb un dia de descans setmanal, de manera, que, en aquests casos, les vacances s'entendran iniciades l'endemà del descans setmanal.  
El gaudi de les vacances en cas d'incapacitat temporal derivada d'embaràs, el part o la lactància natural o amb període de suspensió del contracte de treball que preveu l'article 48.4 i 48 bis de l'Estatut dels Treballadors, es tindrà dret a gaudir les vacances en data diferent de la incapacitat temporal o de la del gaudi del permís que li corresponga per aplicació d'aquest precepte, en finalitzar el període de suspensió, encara que haja acabat l'any natural que corresponga.  
  
En el cas que el període de vacances coincidisca amb una incapacitat temporal per contingències diferents de les assenyalades en el paràgraf anterior que impossibilite el treballador o la treballadora per a gaudir-les, totalment o parcialment, durant l'any natural a què corresponen, el personal podrà fer-ho una vegada finalitze la seua incapacitat i sempre que no hagen transcorregut més de díhuit mesos a partir del final de l'any en què s'hagen originat.  
Sense perjudici del que es disposa en els paràgrafs anteriors:  
- Els treballadors i treballadores amb una antiguitat superior a huit anys tindran dret a gaudir d'un dia natural de vacances addicional.  
  
- D'una banda, els treballadors i les treballadores amb deu anys d'antiguitat tindran dret a gaudir de dos dies naturals de vacances addicionals.  
- D'altra banda, els treballadors i les treballadores amb quinze anys d'antiguitat tindran dret a gaudir de quatre dies naturals de vacances addicionals.  
El personal que tinga meritats els dies de vacances extres per més antiguitat durant els anys 2019, 2020 i 2021, podrà gaudir-los durant els anys 2022, 2023, i 2024, a raó d'un període meritat cada any durant cadascun dels anys referenciats respectivament, excepte acord entre les parts que permeta un gaudi superior.  
  
  
17. Hores extraordinàries  
Tenint en compte que la finalitat de les parts negociadores d'aquest conveni és evitar, en la mesura que siga possible, que es facen hores extraordinàries, s'acorda restringir els casos en què aquestes es realitzaran.  
Hores extraordinàries: tindrà la consideració d'hora extraordinària cada hora de treball habitual que es realitze sobre la duració de la jornada diària ordinària, excepte en cas de jornada irregular i torns nocturns.  
  
La Fundació es compromet a tractar d'evitar, en la mesura que siga possible, la realització de les hores extraordinàries, com a mesura de preservar o generar ocupació.  
En atenció al que disposa el paràgraf anterior, la realització d'hores extraordinàries tindrà caràcter excepcional i voluntari, i l'haurà d'autoritzar el director del departament al càrrec del qual es trobe el treballador o treballadora que realitze les hores extres.  
L'excés d'hores treballades compensades amb descansos en els quatre mesos següents a realitzar-les no es tindrà en compte a l'efecte de la duració màxima de la jornada ordinària laboral, ni per a computar el nombre màxim de les hores extraordinàries autoritzades.  
La realització d'aquestes hores extraordinàries es comunicarà i s'argumentarà a la representació unitària o sindical dels treballadors i treballadores de la Fundació.  
  
18. Llicències retribuïdes  
El personal que preste serveis en la Fundació, amb avís i justificació previs, podrà absentar-se del lloc de treball amb dret a remuneració i consideració amb caràcter general del temps de treball, per algun dels motius i pel temps que s'exposen a continuació:  
  
a) Vint dies naturals en casos de matrimoni o parella de fet acreditada degudament. No es podrà reincidir en el gaudi del permís per aquest concepte fins que passen cinc anys.  
b) Quatre dies de lliure disposició al llarg de l'any, considerats, amb caràcter general, efectivament treballats. Se'n gaudirà un per trimestre, excepte acord exprés entre les parts. En tot cas, aquest s'haurà de sol·licitar amb una anticipació mínima de dues setmanes a la data de gaudi (excepte casos de necessitat urgent acreditats degudament, i en aquest cas l'antelació mínima serà de tres dies), i la Fundació el concedirà llevat que, per raons organitzatives justificades, no es puga concedir el gaudi en la data sol·licitada. Es comunicarà a la persona interessada almenys amb 72 hores d'antelació, excepte en casos de necessitat urgent, la concessió del dia o la denegació d'aquest, i s'argumentaran en la comunicació les raons organitzatives que hagen motivat la no concessió de dia.  
En tot cas, el personal gaudirà d'aquests quatre dies sense necessitat de justificació i abans del 15 de gener de l'any següent, sense que en cap cas puguen ser previs o subsegüents al període vacacional.  
c) Un dia per trasllat del domicili habitual.  
d) Pel temps indispensable, per a complir un deure inexcusable de caràcter públic o personal.  
e) El temps necessari per a concórrer a exàmens d'ensenyaments reconeguts oficialment i amb una justificació prèvia d'aquests. El personal gaudirà d'aquest permís el dia natural que tinga l'examen. No obstant això, si presta serveis en jornada nocturna, el permís el gaudirà la nit anterior a l'examen.  
f) La treballadora embarassada tindrà dret a absentar-se del treball, amb dret a remuneració per a realitzar tots els exàmens prenatals i les tècniques de preparació que siguen necessaris, amb un avís previ a la Fundació i la justificació de la necessitat de realitzar-los dins de la jornada laboral.  
g) Quatre dies laborals en els casos de defunció, accident o malaltia greu o hospitalització del cònjuge o la parella de fet establida legalment, i parents fins al segon grau de consanguinitat o afinitat. Sempre que el personal necessite fer un desplaçament, a aquest efecte, fora de la província del centre de treball, llevat que la distància siga inferior a cinquanta km, el termini s'ampliarà en un dia addicional. Aquesta llicència podrà gaudir-se de manera fraccionada mentre dure el fet causant i presentant un justificant que acredite l'hospitalització o el repòs domiciliari en cas de malaltia greu en el cas de gaudi de manera fraccionada.  
  
h) Caldrà ajustar-se al que dispose la legislació vigent respecte de la resta dels permisos aplicables com ara la lactància de fills/filles, naixements de fills/filles prematurs/ures que hagen d'estar hospitalitzats/ades a continuació del part, paternitat, etc.  
En cas de permís per lactància, el treballador o treballadora, per voluntat pròpia, podrà sol·licitar-ne el gaudi acumulat en jornades completes tantes hores com dies tinga assignat el seu torn de treball en la seua plantilla anual de treball, període que començarà a comptar a continuació del permís de maternitat o descans maternal en el marc del que disposa l'Estatut dels Treballadors.  
i) Un màxim de setze hores anuals per a l'assistència mèdica i/o d'especialistes.  
  
19. Permisos no retribuïts  
El treballador o la treballadora, sempre que no perjudique la marxa normal del treball, amb una sol·licitud escrita prèvia i amb una antelació mínima de trenta dies sobre l'inici, excepte pacte entre les parts, tindrà dret a gaudir llicències no retribuïdes fins a un període màxim de quatre mesos per any, i durant aquest lapse temporal s'aplicarà la suspensió de la relació laboral, això és, sense que la Fundació estiga obligada a abonar cap prestació ni a mantindre el treballador o la treballadora en alta en la Seguretat Social, i en tot cas es mantindrà durant aquest període la reserva al seu lloc de treball. En cas que el permís excedisca quatre mesos, tindrà la consideració d'excedència voluntària, i quedarà subjecte al règim jurídic aplicable a aquesta modalitat de suspensió de la relació laboral, i, per consegüent, sense dret a la reserva del lloc de treball.  
  
En els casos en què la Fundació denegue el gaudi del permís sense sou, la denegació es comunicarà al personal per escrit, amb l'exposició dels arguments en què es basa la denegació.  
Aquest permís es concedirà només una vegada per any, i en cap cas podrà ser inferior a un mes ni coincident amb els mesos de juny, juliol, agost i setembre, excepte casos de necessitat urgent i amb un acord previ entre empresa i treballador/a i sempre que les circumstàncies assistencials ho permeten.  
  
20. Excedències  
a) Excedència voluntària  
Els treballadors o treballadores que compten amb almenys un any d'antiguitat en la Fundació podran sol·licitar una excedència voluntària per un període no inferior a quatre mesos ni superior a cinc anys.  
En cap cas podrà sol·licitar-se la utilització d'una excedència voluntària per a prestar serveis en una altra empresa dedicada al mateix sector o activitat durant els mesos de juny, juliol, agost i setembre. El temps de permanència en situació d'excedència no es computarà a cap efecte.  
  
Per a acollir-se a una altra excedència voluntària, el treballador o la treballadora hauran de cobrir un nou període d'activitat d'almenys dos anys des de la finalització de l'excedència anterior.  
En tot cas, el treballador o la treballadora haurà de sol·licitar el pas a la situació d'excedència amb un preavís mínim de trenta dies a la data de la seua efectivitat. Igualment, haurà de sol·licitar la reincorporació al seu lloc de treball amb una antelació mínima de trenta dies al venciment de l'excedència sol·licitada. En cas contrari, s'entendrà de manera expressa que renuncia al seu dret i serà baixa definitiva en la Fundació.  
En tot cas, el treballador o la treballadora conserva només un dret a reingressar en les vacants de la mateixa categoria o similar a la seua que hi haja o es puga produir en la Fundació.  
b) Excedència forçosa  
L'excedència forçosa donarà dret a la conservació del lloc de treball i antiguitat.  
Es concedirà per:  
a) Designació o elecció de càrrec públic.  
b) Per a l'exercici de funcions sindicals. El treballador o la treballadora que haja sigut triat per a un càrrec sindical, d'àmbit local o superior, podrà sol·licitar, així mateix, una excedència forçosa especial per a tot el temps que dure el seu nomenament.  
Reincorporació. El treballador o la treballadora haurà de sol·licitar la reincorporació per escrit en el termini de trenta dies des del cessament en el càrrec que haja motivat aquesta excedència. En cas contrari, s'entendrà de manera expressa que renuncia al seu dret, i serà baixa definitiva en la Fundació.  
c) Excedència especial per naixement de menors  
El treballador o treballadora, en el moment de naixement de cadascun dels fills/filles o en el moment de l'adopció legal o acolliment, tant permanent com preadoptiu, a comptar del naixement o de la data de la resolució o administrativa, tindrà dret a un període d'excedència de duració no superior a tres anys.  
L'excedència que preveu aquest article, el període de duració de la qual podrà gaudir-se de manera fraccionada, constitueix un dret individual de la persona treballadora. No obstant això, si dos o més treballadors o treballadores de la mateixa empresa generen aquest dret pel mateix subjecte causant, l'empresa podrà limitar el seu exercici simultani per raons justificades de funcionament de l'empresa.  
El naixement o l'adopció de nous fills/filles generarà el dret a futures excedències o en tot cas comportarà la fi de l'anterior.  
El període durant el qual el treballador o la treballadora estiga en situació d'excedència conformement al que dispose la legislació vigent computarà a l'efecte d'antiguitat i el treballador o la treballadora tindrà dret a assistir als cursos de formació, a la participació dels quals haurà de ser convocat per la Fundació. Durant el primer any, tindrà dret a la reserva del seu lloc de treball, i transcorregut aquest termini, la reserva quedarà referida a un lloc de treball del mateix grup professional o una categoria equivalent.  
No obstant això, quan el treballador o la treballadora forme part d'una família que tinga reconeguda oficialment la condició de família nombrosa, la reserva del lloc de treball s'estendrà fins a un màxim de quinze mesos quan es tracte d'una família nombrosa de caràcter general i fins a un màxim de díhuit mesos quan es tracte de categoria especial.  
  
Reincorporació. El treballador o la treballadora haurà de sol·licitar la reincorporació per escrit amb una antelació mínima de trenta dies. En cas contrari, s'entendrà que renuncia de manera expressa al seu dret i serà baixa definitiva.  
d) Excedència per atenció de familiars  
Tindran dret a una excedència per un període màxim de tres anys els treballadors o les treballadores per a atendre un familiar fins al segon grau de consanguinitat o afinitat que, per raons d'edat, accident, malaltia o discapacitat, no puga valdre's per si mateix i sempre que no exercisca una activitat retribuïda o que, fins i tot exercint-la, no supere l'SMI.  
  
El període durant el qual el treballador o la treballadora estiga en situació d'excedència conformement al que dispose la legislació vigent serà computable a l'efecte d'antiguitat i el treballador o treballadora tindrà dret a assistir als cursos de formació, a la participació en els quals haurà de ser convocat per la Fundació. Durant el primer any, tindrà dret a la reserva del seu lloc de treball, i transcorregut aquest termini, la reserva quedarà referida a un lloc de treball del mateix grup professional o una categoria equivalent.  
  
No obstant això, quan el treballador o la treballadora forme part d'una família que tinga reconeguda oficialment la condició de família nombrosa, la reserva del lloc de treball s'estendrà fins a un màxim de quinze mesos quan es tracte d'una família nombrosa de caràcter general i fins a un màxim de díhuit mesos quan es tracte de categoria especial.  
Reincorporació. El treballador o la treballadora haurà de sol·licitar la reincorporació per escrit amb una antelació mínima de trenta dies. En cas contrari, s'entendrà que renuncia de manera expressa al seu dret i serà baixa definitiva.  
  
  
CAPÍTOL VII  
Del salari i els seus complements  
  
21. Retribució salarial  
És el salari mensual que retribueix la prestació ordinària dels serveis d'un treballador o una treballadora en funció de la seua pertinença a un grup professional i a un nivell dins del grup.  
Les quanties corresponents a aquests salaris es recullen en la taula que forma part d'aquest conveni col·lectiu com a annex I a aquest. Als contractes formatius, se'ls garantirà la retribució prevista en la legislació aplicable.  
Les retribucions per a l'any 2019 seran les que preveu l'annex I d'aquest, i es percebrà proporcionalment a la jornada realitzada.  
  
S'estableix per al període entre el mes de gener de 2020 i el 30 de novembre de 2020 un increment de l'1,15 % sobre les taules de l'any 2019.  
A partir del mes de desembre de 2020, s'estableix per a l'any 2021 un increment de l'1,2 % sobre les taules de l'any 2020.  
S'estableix per al període entre el mes de gener de 2022 i el 31 de desembre de 2022 un increment del 2 % sobre les taules de l'any 2021.  
  
En cas que el conveni col·lectiu de residències de tercera edat per a la Comunitat Valenciana preveja un increment superior al pactat per a l'exercici 2021, s'efectuarà una revisió salarial per la diferència entre l'increment previst en la norma convencional esmentada i l'increment pactat en aquest article tan prompte com es constate oficialment aquesta circumstància. Aquesta revisió salarial per la diferència per a l'any 2021 servirà com a base de càlcul per a les taules salarials de l'any següent.  
  
  
22. Plus de locomoció  
S'estableix un plus de locomoció o transport a fi de compensar econòmicament el personal pels costos de desplaçament que es produïsquen cada dia de treball efectiu del domicili al centre de treball i del centre de treball al domicili. La quantia es fixa d'acord amb les taules salarials annexes.  
  
23. Pagues extraordinàries  
Els treballadors i les treballadores tindran dret a dues gratificacions extraordinàries per any, una el mes de juny i una altra el mes de desembre, i cadascuna equivaldrà a una mensualitat del salari base de conveni més el complement personal de garantia, si és el cas.  
Aquestes gratificacions extraordinàries es meritaran per semestres naturals dins del mateix exercici econòmic; la primera correspondrà al primer semestre i la segona, als altres sis mesos, i hauran de fer-se efectives abans dels dies 30 de juny i 15 de desembre, respectivament.  
  
  
24. Complement personal de garantia  
A partir de l'entrada en vigor d'aquest conveni desapareixen, entre altres, els complements salarials següents:  
• Complement per antiguitat  
• Plus d'especialitat  
• Menyscapte de diners  
• Plus de màquines  
• Paga de beneficis  
• Antiguitat consolidada  
• Incentius fixos  
• Incentius de producció  
• Plus conveni  
• Qualsevol altre complement o incentiu vigent fins hui i no recollit de manera expressa.  
El personal que a 31 de desembre de 2018 percebia alguna quantitat fixa pels complements esmentats o per qualsevol altre que no siguen els que disposen aquest conveni, siga en les pagues mensuals o en les pagues extraordinàries, la consolidarà en el seu import anual, i passarà a percebre-la distribuïda en catorze pagues, amb la denominació de complement personal de garantia.  
No obstant això, les persones que estiguen percebent el plus d'especialitat, la quantitat a consolidar serà, si és el cas, la resultant d'haver compensat prèviament l'import anual que estigueren cobrant amb altres plusos de caràcter personal pactats en contracte individual, ús o costum o concessió voluntària de l'empresa, no estipulats en aquest conveni. El càlcul a realitzar serà el següent: si el complement o el plus personal és superior en import anual al plus d'especialitat en còmput anual, no consolidaran cap quantitat en el complement de garantia pel plus d'especialitat; si el plus d'especialitat és superior en còmput anual al plus personal anualitzat, consolidaran la diferència entre aquests dos imports.  
  
Així, el complement personal de garantia estarà integrat pels complements que preveu l'article 24.  
El complement personal de garantia no serà compensable ni absorbible, i serà objecte de revaloració.  
  
25. Plus de nocturnitat  
Es considerarà treball nocturn el comprés entre les 22 hores i les 6 hores de l'endemà, i el treball durant aquest període de temps s'abonarà d'acord amb imports que preveu l'annex I. Si el temps és inferior a 8 hores, aquest complement s'abonarà exclusivament sobre les hores treballades. Aquest complement no afecta el personal que s'haja contractat per a horari nocturn.  
  
26. Increment retribucions  
Les retribucions per a l'any 2019 seran les que preveu l'annex I d'aquest, i es percebran proporcionalment a la jornada realitzada.  
  
Increment per a l'any 2020: s'estableix per a l'any 2020 un increment de l'1,15 % sobre les taules de l'any 2019.  
Increment per a l'any 2021: s'estableix per a l'any 2021 un increment de l'1,2 % sobre les taules de l'any 2020.  
Increment per a l'any 2022: s'estableix per a l'any 2022 un increment del 2 % sobre les taules de l'any 2021.  
Aquests increments s'aplicaran amb caràcter retroactiu des de l'1 de gener de l'any corresponent, i els endarreriments generats s'hauran d'abonar dins del mes següent al de la seua publicació.  
  
27. Plus de significació especial  
Pel seu significat especial, el personal que preste serveis durant els dies de Nadal i Any Nou, des de l'inici del torn de nit del 24 al 25 de desembre fins a la finalització del torn de vesprada del dia 25, i des de l'inici del torn de la nit del 31 de desembre a l'1 de gener i fins a la finalització del torn de vesprada del dia 1 de gener. La retribució corresponent a aquests festius especials que s'hagen compensat amb descans en un dia diferent és la reflectida en les taules salarials. En cap cas es percebrà el plus de festiu de significació especial i el plus de festiu normal per un sol torn de treball. Si aquests dies cauen en diumenge, tenint en compte que la comunitat autònoma fixa un dia festiu substitutori, es percep com a festiu de significació especial i el substitutori segons la taula salarial.  
  
28. Plus de diumenge i festius  
Les jornades realitzades en diumenge o festiu, excepte per al personal contractat específicament per a diumenges i festius, tindran una retribució segons l'annex I.  
Si la jornada és inferior a 4 hores, aquest complement s'abonarà exclusivament sobre les hores treballades.  
  
29. Antiguitat consolidada i premi de fidelitat  
En el marc d'un procés de reconeixement a la trajectòria, la fidelització i l'esforç del personal, es pacta que als empleats i les empleades que hagen prestat serveis durant la totalitat del període transcorregut entre els anys 1 de gener de 2013 a 31 de gener de 2018, se'ls reconeixeran les quantitats que s'exposen a continuació:  
Els empleats i empleades als quals s'estava aplicant el conveni col·lectiu de residències tindran dret a percebre l'import de 18,61 euros, que s'inclourà en el seu CPG.  
Les persones a les quals s'estava aplicant el conveni col·lectiu d'hospitalització tindran dret a percebre l'import resultant d'aplicar el 4,5 % sobre el salari base, quantia que igualment s'afegirà al CPG.  
  
  
  
CAPÍTOL VIII  
Beneficis socials  
  
30. Beneficis assistencials  
Als treballadors i treballadores afectats pel conveni, se'ls reconeixen els beneficis següents, i no donarà lloc a la pèrdua de retribució.  
  
1. Assistència a clíniques i consultoris mèdics.  
Sempre que aquests no tinguen establits horaris de consultes que permeten acudir-hi fora de la jornada laboral i que, a més, ho justifiquen plenament per prescripció facultativa.  
2. Acompanyament conjugal i de fills/filles sotmesos a pàtria potestat.  
3. Assistència interna.  
  
31. Jubilació i auxili per defunció  
En cas de defunció d'un treballador o treballadora, la Fundació estarà obligada a abonar als drethavents, per l'ordre que s'indica després, un subsidi equivalent a trenta dies del sou o el salari que percebia el treballador o treballadora mort.  
Aquest subsidi s'abonarà a algun dels familiars que s'indiquen a continuació i per l'ordre de prelació següent: viudo o viuda; descendents legítims o naturals reconeguts, menors de 18 anys o discapacitats per al treball i/o parella de fet, germans/anes orfes menors de 18 anys que estiguen a càrrec seu, ascendents treballadors/ores o pensionistes que siguen sexagenaris/àries o estiguen incapacitats/ades per al treball.  
  
  
32. Complement por incapacitat temporal  
La Fundació abonarà a les persones treballadores que es troben en situació d'incapacitat temporal per accident de treball o malaltia professional, derivada d'accident de treball o malaltia professional, la diferència existent entre la prestació abonada per la Seguretat Social o la mútua i el 100 % del salari percebut pel treballador o la treballadora el mes anterior en les seues retribucions bàsiques de conveni.  
  
La Fundació abonarà a les persones treballadores que es troben en situació d'incapacitat temporal per accident no laboral o malaltia per contingències comunes el 100 % del salari percebut pel treballador o treballadora el mes anterior en les seues retribucions bàsiques de conveni durant els tres primers dies de la baixa.  
  
33. Uniformes i roba de servei  
La Fundació proporcionarà al personal els uniformes i la roba de treball necessaris per al servei.  
El treballador o la treballadora tindran obligació d'utilitzar correctament la uniformitat establida en l'empresa durant la prestació del servei.  
  
  
  
CAPÍTOL IX  
Drets sindicals  
  
34. Drets sindicals  
La Fundació respectarà el dret de tots els treballadors i les treballadores a sindicar-se lliurement i a no discriminar ni fer dependre l'ocupació d'un treballador o treballadora de la condició del fet que no s'afilie o renuncie a l'afiliació sindical.  
  
35. Garanties sindicals  
Les persones membres del Comité d'Empresa, els delegats/ades de personal i els delegats/ades sindicals gaudiran de les garanties que l'Estatut dels Treballadors, la Llei orgànica de llibertat sindical i la resta de la legislació vigent els reconeixen.  
La representació dels treballadors i de les treballadores disposarà del crèdit horari retribuït, per a l'exercici de les seues funcions de representació, que establisca la legislació vigent i, en concret, el IX conveni col·lectiu per al sector privat de residències per a la tercera edat, serveis d'atenció a les persones dependents i desenvolupament de la promoció de l'autonomia personal, a la Comunitat Valenciana.  
En relació amb el crèdit d'hores, s'acorda que les persones membres del Comité d'Empresa i els delegats i delegades sindicals podran acumular la totalitat o part del crèdit horari sindical a favor d'un membre del Comité d'Empresa o delegat o delegada sindical, respectivament, d'acord amb el que estiga establit legalment.  
Perquè l'acumulació faça efecte, haurà de presentar-se davant de la Direcció de la Fundació i fer constar aquests aspectes:  
• Noms de la persona cedent i de la persona cessionària.  
• Nombre d'hores cedides.  
L'acumulació de les hores de crèdit sindical de cada any haurà de ser decidida i comunicada a la Fundació per escrit per la representació de les persones treballadores abans de l'inici de l'any a què es referisca. Una vegada comunicada l'acumulació, no podrà ser objecte de variació en tot l'any, excepte en situacions excepcionals que ho permeten.  
  
  
  
CAPÍTOL X  
Formació  
  
36. Principis generals  
De conformitat amb el que preveu l'article 23 de l'Estatut dels Treballadors, i per a facilitar la seua formació i promoció professional, els treballadors i les treballadores tindran dret a veure facilitada la realització d'estudis per a obtindre títols acadèmics o professionals reconeguts oficialment, així com a la realització de cursos de perfeccionament professional organitzats per la mateixa empresa o altres organismes.  
  
La Fundació i la representació de les persones treballadores reconeixen com a dret, derivat de la relació laboral, el de la formació i la promoció en el treball.  
Un factor bàsic per a incrementar la motivació i la integració dels treballadors i treballadores i crear un mecanisme eficaç i indispensable per a articular la promoció és la formació. En conseqüència, la formació haurà de passar a un primer pla en la preocupació de la Fundació, per la qual cosa aquesta es compromet a vincular la formació als diferents processos en la carrera dels treballadors i treballadores i a la promoció.  
  
  
37. Objectius de la formació  
La formació en la Fundació s'orientarà cap als objectius següents:  
  
• Adaptació del o la titular al lloc de treball i a les modificacions d'aquest.  
• Actualització i posada al dia dels coneixements professionals exigibles en la categoria i el lloc de treball.  
• Especialització en els seus diversos graus, en algun sector o matèria del mateix treball.  
• Facilitar i promoure l'adquisició de títols acadèmics i professionals per les persones treballadores.  
• Coneixements d'idiomes, nacionals i estrangers.  
• Fomentar els treballadors i les treballadores cap a una direcció participativa  
• Ampliació dels coneixements dels treballadors i treballadores que els permeten prosperar i aspirar a promocions professionals i adquisició dels coneixements corresponents a altres llocs de treball  
  
• Conéixer les condicions laborals dels seus llocs de treball per a evitar riscos laborals i promocionar hàbits saludables.  
• Facilitar l'accés de la dona i de l'home en igualtat de condicions a categories superiors i a llocs directius.  
• Desenvolupar plans de formació orientats a l'adquisició de competències professionals dels treballadors i treballadores a través de processos formatius que puguen ser objecte d'acreditació.  
38. Desenvolupament de la formació  
1. Es constituirà una comissió paritària de formació integrada per la Fundació i la representació dels treballadors i de les treballadores, que, a través d'un estudi detallat, determinarà les necessitats de formació sobre la base de les quals s'elaborarà, en els tres primers mesos de l'entrada en vigor d'aquest conveni i de les seues anualitats successives, un pla de formació, amb el consegüent calendari anual de cursos a realitzar per l'empresa.  
2. La Formació s'impartirà preferentment durant l'horari laboral. En el cas dels cursos que es programen fora de la jornada laboral del treballador i de la treballadora, el temps emprat en la formació es considerarà jornada efectiva de treball. L'assistència als cursos serà obligatòria quan s'impartisquen en les seues hores de treball. Les hores de formació impartides durant la jornada laboral o que tinguen la consideració de jornada efectiva computaran com a crèdit formatiu anual de la persona ocupada, a l'efecte del que estableix l'article 23.3 de l'Estatut dels Treballadors. En cas que no siga possible la compensació amb descans, les hores de formació impartides fora de la jornada laboral es compensaran amb el 100 % de la retribució salarial proporcional al temps invertit. La formació podrà ser presencial o en línia.  
  
3. La formació dels treballadors i de les treballadores s'efectuarà a través de la mateixa fundació o mitjançant concerts amb centres oficials reconeguts, i tindrà lloc preferentment en els locals de la Fundació.  
  
4. Els treballadors i les treballadores de la Fundació podran presentar a qualsevol membre de la comissió suggeriments relatius a millorar aspectes i activitats concretes del Pla de formació.  
5. Tots els treballadors i treballadores, independentment del grup professional al qual pertanguen, tindran accés, en igualtat de condicions, als cursos, els seminaris, les conferències, etc., de formació, reconversió o perfeccionament que organitze la Fundació, sempre que estiguen relacionats amb el seu lloc de treball.  
6. Els certificats d'assistència i aprofitament, així com les valoracions i les qualificacions obtingudes en aquests cursos, es faran constar en l'expedient dels treballadors i les treballadores que hi assistisquen.  
7. La Comissió elaborarà els criteris de selecció per a l'assistència als cursos. No obstant això, es tindrà en compte la preferència d'aquells que hagen participat en menys ocasions i que estiguen exercint llocs de treball relacionats directament amb la matèria objecte del curs.  
  
8. De conformitat amb el que preveu l'article 23 de l'Estatut dels Treballadors, i per a facilitar la seua formació i promoció professional en el treball, els treballadors i les treballadores tindran dret a l'adaptació de la jornada ordinària de treball per a l'assistència a cursos de formació professional o a la concessió del permís oportú de formació o perfeccionament professional amb reserva de lloc de treball.  
  
  
  
CAPÍTOL XI  
Seguretat i salut  
  
39. Seguretat i salut  
Els treballadors i treballadores tenen dret a una protecció eficaç en matèria de seguretat i salut en el treball. El dret esmentat suposa l'existència d'un deure correlatiu de la Fundació de protecció dels treballadors i treballadores davant dels riscos laborals. Així mateix, tenen dret a participar en la política de la seua fundació o centre de treball. El personal haurà de cooperar amb la Fundació perquè aquesta puga garantir unes condicions de treball que siguen segures i no comporten riscos per a la pròpia seguretat i salut dels treballadors i treballadores.  
  
En el marc de les seues responsabilitats, la Fundació realitzarà la prevenció dels riscos laborals adoptant totes les mesures que siguen necessàries i a través d'una acció permanent amb la finalitat de perfeccionar els nivells de protecció existents. La Fundació garantirà als treballadors i treballadores la vigilància periòdica del seu estat de salut en funció dels riscos inherents al treball que realitzen i a l'ambient laboral en què es desenvolupen. Aquesta vigilància només podrà dur-se a terme quan el treballador o la treballadora preste el consentiment. D'aquest caràcter voluntari només s'exceptuaran, amb un informe previ no vinculant de la representació de les persones treballadores, els casos en què la realització dels reconeixements siga imprescindible per a avaluar els efectes de les condicions de treball sobre la salut del personal, o per a verificar si l'estat de salut del treballador o la treballadora pot constituir un perill per a si mateixos/es, per als altres treballadors i treballadores o per a altres persones relacionades amb la Fundació i sempre informant d'aquesta mesura el Comité de Seguretat i Salut.  
  
En tot cas, s'haurà d'optar per realitzar els reconeixements o les proves que causen com menys molèsties millor al treballador o la treballadora i que siguen proporcionals al risc. Es duran a terme respectant el dret a la intimitat i a la dignitat de la persona i la confidencialitat de tota la informació relacionada amb el seu estat de salut. L'accés a la informació mèdica de caràcter personal es limitarà al personal mèdic i a les autoritats sanitàries. Els resultats de la vigilància de la salut es comunicaran als treballadors o les treballadores afectats/ades, i no es podran usar amb fins discriminatoris i en perjudici del treballador o la treballadora. Així mateix, es comunicarà al servei de prevenció el caràcter d'apte o no apte del treballador o treballadora per al lloc de treball.  
  
Les revisions es realitzaran preferentment en hores de treball quan coincidisquen amb el seu torn habitual i quan es tracte de revisions obligatòries, el temps dedicat a aquestes computarà com a treballat efectivament.  
El Comité de Seguretat i Salut té dret a ser informat sobre totes les qüestions de salut laboral que afecten la Fundació en conjunt, així com les que afecten cada tipus de lloc de treball o funció.  
  
Quan els treballadors i treballadores desenvolupen les seues activitats en contacte directe amb persones usuàries que patisquen qualsevol malaltia infectocontagiosa, hauran de ser informats d'aquesta circumstància per la Fundació tan prompte com aquesta en tinga coneixement, la qual haurà de facilitar-los els mitjans de protecció necessaris per a evitar contagis.  
La Fundació haurà de fer partícip el Comité de Seguretat i Salut de totes les qüestions que afecten la seguretat i la salut en el treball i, en particular, de l'elaboració dels plans de prevenció i en les avaluacions de riscos que hagen de realitzar-se, tot això de conformitat amb la Llei de prevenció de riscos laborals (d'ara en avant, LPRL).  
  
Així mateix, la Fundació haurà de consultar al Comité de Seguretat i Salut, amb caràcter previ, la contractació dels serveis de prevenció.  
  
Els drets d'informació, consulta i participació seran exercits per la representació de les persones treballadores, sense perjudici dels drets que atribueix al personal l'LPRL.  
No es descomptarà del crèdit horari sindical el temps dedicat pels delegats/ades de prevenció en l'exercici de les seues funcions per a participar en les reunions del Comité de Seguretat i Salut, visitar els centres de treball, rebre formació i reunir-se amb la Fundació sobre les matèries relatives a seguretat i salut.  
Dins del pla de formació anual, i de conformitat amb l'article 19 de l'LPRL, cada any s'impartiran accions formatives orientades específicament a la prevenció de riscos en el lloc de treball, tant per la introducció de noves tecnologies o canvis en els equips de treball com per a adaptar-se a l'evolució dels riscos i a l'aparició d'altres nous. El disseny, la duració i el contingut d'aquesta formació el durà a terme la Comissió de Formació, oïdes les recomanacions del Comité de Seguretat i Salut.  
  
Aquesta formació haurà d'impartir-se sempre que siga possible dins de la jornada de treball, o en defecte d'això, en un altre horari compensant el temps invertit en aquesta.  
L'LPRL i la resta de normativa aplicable serà el referent que guie les actuacions de la Fundació en matèria de seguretat i salut, amb la finalitat de previndre els riscos laborals i promoure la millora de les condicions de treball.  
  
  
  
  
  
  
CAPÍTOL XI  
Igualtat entre homes i dones i no-discriminació  
  
40. Principi general de no-discriminació  
Aquest conveni s'assenta sobre la no-discriminació per raó de sexe, raça, religió, ideologia política i/o del treballador o de la treballadora, excepte quant a les discriminacions positives dirigides especialment a les dones, i, per tant, es proclamen principis inspiradors d'aquest el de la igualtat i el de la conciliació de la vida laboral i familiar per a tots els treballadors i treballadores, així com l'atenció especial a les víctimes de la violència de gènere.  
Totes dues parts es comprometen, atenent la normativa vigent, a elaborar el pla d'igualtat corresponent.  
  
  
CAPÍTOL XII  
Règim disciplinari  
  
41. Règim disciplinari  
Es considerarà falta tota acció o omissió que supose una infracció o un incompliment dels deures laborals, segons el que s'estableix en aquest capítol o en altres normes de treball vigents, siguen legals o contractuals, i podran ser sancionats per la Fundació, d'acord amb la graduació i els procediments que s'estableixen en els articles següents.  
  
  
42. De la graduació de les faltes  
Les faltes comeses pel personal es classifiquen en lleus, greus i molt greus, atenent-ne la importància i la transcendència.  
Es consideren faltes lleus:  
1. La falta de puntualitat en l'assistència al treball sense justificar, fins a quinze minuts tres vegades per mes.  
2. El retard en el compliment de tasques o funcions, així com la utilització indeguda de locals, materials o documents de la Fundació, llevat que per la seua entitat es considere greu o molt greu.  
3. No lliurar l'informe de baixa, confirmació i/o alta en el termini de tres dies des de l'emissió d'aquest per part del metge facultatiu/iva.  
  
4. No comunicar a la Fundació la inassistència amb l'antelació prèvia, quan es falte al treball per motiu justificat, llevat que es prove la impossibilitat d'haver-ho efectuat.  
Es consideren faltes greus:  
1. La falta de puntualitat en l'assistència al treball sense justificar, quan excedisca de setze a trenta minuts, cinc vegades durant el mes.  
2. Faltar tres dies de treball sense la deguda autorització o causa justificada.  
3. L'abandó del treball sense causa justificada, encara que siga per un temps breu.  
Si a conseqüència d'aquest s'origina un perjudici greu per a la Fundació o ha causat un risc a la integritat de les persones, o s'ha pertorbat la resta dels companys o companyes, aquesta falta podrà considerar-se molt greu.  
4. El retard o la negligència en el compliment de les tasques o les funcions, així com la utilització indeguda de locals, materials o documents de la Fundació, llevat que per la seua entitat es considere molt greu.  
5. La desobediència a la Direcció de la Fundació o als qui es troben amb facultats de direcció o organització en l'exercici regular de les seues funcions en qualsevol matèria de treball. Si la desobediència és reiterada o implica una violació manifesta de la disciplina en el treball, o se'n deriva un perjudici per a la Fundació o per a les persones, podrà qualificar-se com a falta molt greu.  
6. Emprar per a ús propi articles, estris o peces de roba de la Fundació, o traure'ls de les instal·lacions o les dependències de l'empresa sense l'autorització corresponent.  
7. Realitzar, sense el permís oportú, treballs particulars durant la jornada laboral.  
8. Cometre tres faltes lleus, encara que siguen de naturalesa diferent, dins d'un període de noranta dies naturals i amb sanció o amonestació per escrit.  
9. No atendre o tractar el públic, els pacients o la resta de plantilla amb la correcció i la diligència adequades.  
Es consideren faltes molt greus:  
1. La falta de puntualitat en l'assistència al treball quan excedisca trenta minuts, cinc vegades per mes.  
2. La inassistència al treball de tres dies sense la deguda autorització o causa justificada en trenta dies naturals consecutius, o sis dies en un període de dotze mesos.  
3. El frau, la deslleialtat o l'abús de confiança en les gestions encomanades, així com en el tracte amb les altres persones treballadores o amb qualsevol altra persona durant el treball, o fer negociacions de comerç o indústria per compte propi o d'una altra persona sense autorització expressa de la Fundació, així com la competència deslleial en l'activitat d'aquesta.  
4. La suplantació d'un treballador o treballadora alterant els registres d'entrada, presència o eixida en el lloc de treball.  
5. El robatori, el furt o la malversació comesos tant a la Fundació com als companys o companyes de treball o a qualsevol altra persona dins de les dependències de la Fundació o durant la jornada laboral en qualsevol altre lloc.  
6. Apropiar-se d'objectes, documents o material, dels usuaris o usuàries del centre, d'aquests o dels treballadors i treballadores, o l'obtenció de beneficis econòmics o en espècie dels usuaris o usuàries del centre.  
7. Fer desaparéixer, inutilitzar o danyar materials, estris, eines, maquinàries, aparells, instal·lacions, edificis, efectes o documents de la Fundació de manera intencionada o negligent.  
  
8. La negligència greu en l'acompliment de les funcions o les tasques laborals, derivades de la titulació professional o del lloc de treball.  
9. La comissió per les i els superiors d'un fet arbitrari que supose la vulneració d'un dret del treballador o treballadora reconegut legalment, del qual derive un perjudici greu per al subordinat. Abús d'autoritat.  
  
10. Els maltractaments de paraula o obra o la falta greu de respecte i consideració a les i els superiors o als familiars, així com als companys i companyes o les persones subordinades i/o usuàries dels centres o els serveis que siguen prestats. Les conductes verbals o físiques de naturalesa sexual ofensives dirigides a qualsevol persona de la Fundació, i són de màxima gravetat les que siguen exercides des de posicions de comandament o jerarquia, les realitzades cap a persones amb contracte no indefinit, o les represàlies contra persones que hagen denunciat aquestes conductes.  
11. Tota conducta, en l'àmbit laboral, dirigida a les i els superiors, així com als companys i companyes o persones subordinades i/o usuàries dels centres o serveis que siguen prestats, que atempte greument contra el respecte de la intimitat i la dignitat mitjançant l'ofensa, verbal o física, de caràcter sexual. Si la conducta referida es du a terme prevalent-se d'una posició jeràrquica, suposarà una circumstància agreujant d'aquella.  
12. La discriminació a les i els superiors, així com als companys i companyes o persones subordinades i usuàries dels centres o serveis que siguen prestats per raó de sexe.  
13. L'assetjament moral en el treball, com a situació de violència psicològica exercida sobre una persona en el centre de treball per part d'una o diverses persones, de manera constant i sistemàtica, i durant temps prolongat, amb la intenció de provocar dany a aquesta persona i degradar el clima laboral.  
14. La falta d'higiene i netedat continuada i habitual de tal índole que puga afectar el procés productiu i la imatge de la Fundació.  
15. L'embriaguesa habitual i la drogodependència manifesta en la jornada laboral sempre que repercutisca negativament en l'acompliment de les funcions del seu lloc de treball, sempre que el treballador o la treballadora es negue a participar en el programa de rehabilitació establit pels serveis mèdics propis o aliens de la Fundació, l'abandone abans de la finalització o es qualifique com a no rehabilitat o de rehabilitació no possible o anàleg.  
16. Falta notòria de respecte o consideració a les persones usuàries.  
17. Disminució continuada i voluntària en el rendiment normal del seu treball, sempre que no estiga motivada per algun dret reconegut per les lleis.  
18. La reincidència en falta greu, encara que siga de naturalesa diferent, sempre que es cometa dins dels 180 dies naturals següents després d'haver-se produït la primera o la seua sanció.  
19. No atendre el públic amb la correcció i la diligència degudes de manera reiterada.  
20. Donar a conéixer a persones no autoritzades dades de caràcter personal o informació d'ús exclusiu del centre, subjecta a confidencialitat o secret professional.  
21. La utilització indeguda de claus o contrasenyes informàtiques.  
43. De les sancions  
Les sancions màximes que podran imposar-se per la comissió de les faltes enumerades en l'article anterior són les següents:  
• Per faltes lleus, amonestació verbal, amonestació per escrit, o suspensió d'ocupació i sou de fins a dos dies.  
• Per faltes greus, suspensió d'ocupació i sou de tres dies a catorze dies.  
• Per faltes molt greus, des de suspensió d'ocupació i sou de quinze dies a un mes, i acomiadament disciplinari.  
  
44. De la tramitació  
Les sancions es comunicaran motivadament i per escrit a l'interessat perquè en tinga coneixement, i es notificarà a la representació unitària del personal en les greus i molt greus.  
  
Per a imposar sancions per faltes greus i molt greus, el personal afectat tindrà dret a formular al·legacions per escrit en un termini de cinc dies naturals.  
Per a la imposició de les sancions, qualsevol que siga la seua gravetat, quan es tracte de membres del Comité d'Empresa o delegats i delegades de personal, tant si es troben en actiu dels seus càrrecs sindicals com si encara es troben en període reglamentari de garanties, és preceptiu tramitar un expedient contradictori amb audiència al Comité d'Empresa o delegats i delegades de personal.  
Des de la comunicació de l'obertura de l'expedient contradictori, durant la tramitació i fins a l'endemà del dia en què es notifique a l'afectat o afectada la resolució de l'expedient per la Fundació, s'entendrà interromput el període de prescripció de la falta de què es tracte.  
  
Durant la tramitació de l'expedient, es podran adoptar mesures cautelars com ara la suspensió de l'obligació d'incorporar-se al lloc de treball, o el trasllat a un altre lloc de naturalesa similar.  
  
45. De la prescripció  
Les faltes lleus prescriuran al cap de deu dies, les greus a cap de vint i les molt greus al cap de seixanta, a partir de la data en què la Fundació haja tingut coneixement de la comissió, i en tot cas, al cap de sis mesos d'haver-se comés.  
  
46. Infraccions de la Fundació  
Són infraccions laborals de l'empresa les accions o les omissions contràries a les disposicions legals en matèria de treball, al conveni col·lectiu i a la resta de normes aplicables. Se sancionarà l'obstaculització a l'exercici de les llibertats públiques i dels drets fonamentals, així com l'incompliment o l'abandó de les normes o les mesures establides en matèria de seguretat i salut laboral. Aquestes infraccions es tramitaran d'acord amb la normativa vigent.  
  
   
   
ANNEX I  
  
 SALARI BASE 2019  
 (3a EDAT + 5 %) P. LOC. PLUS FESTIUS PLUS NOCTURNITAT TORN EXTRA Festius de   
significació especial Plus diumenge  
GRUP 1 GERENT/A 1.889,49 78,6 71,33 25,50 124,82 89,16 8,15  
 DIRECTOR/A 1.889,49 78,6 71,33 25,50 124,82 89,16 8,15  
 TITULAT/ADA SUPERIOR 1.609,57 78,6 60,57 21,65 105,99 75,71 8,15  
 METGE 1.609,57 78,6 60,57 21,65 105,99 75,71 8,15  
 FARMACÈUTIC/A 1.609,57 78,6 60,57 21,65 105,99 75,71 8,15  
 PSICÒLEG/ÒLOGA 1.609,57 78,6 60,57 21,65 105,99 75,71 8,15  
GRUP 2 C. PERSONAL ADM. 1.609,57 78,6 66,26 23,68 115,95 82,82 8,15  
 SUPERV. DUE 1.408,35 78,6 54,99 19,66 96,22 68,73 8,15  
 DUE 1.408,35 78,6 51,09 18,24 89,41 63,86 8,15  
 TÈC. LABORAT. 1.408,35 78,6 51,09 18,24 89,41 63,86 8,15  
 ASSIST. SOCIAL 1.307,78 78,6 51,09 18,24 89,41 63,86 8,15  
 FISIOTERAP. 1.307,75 78,6 51,09 18,24 89,41 63,86 8,15  
 TERAPEUTA OCUPACIONAL 1.307,75 78,6 51,09 18,24 89,41 63,86 8,15  
 OF. ADM. 1 1.307,75 78,6 51,09 18,24 89,41 63,86 8,15  
 TITULAT/ADA MITJÀ/ANA 1.279,97 78,6 42,67 15,26 80,98 53,33 8,15  
GRUP 3 TASOC 1.109,06 78,6 41,61 15,26 72,82 52,01 8,15  
 C. MANTENIM. 1.408,35 78,6 54,88 19,66 96,04 68,60 8,15  
 C. SEC. ADM. 1.408,35 78,6 54,88 19,66 96,04 68,60 8,15  
 OF. ADM. 2 1.279,97 78,6 42,67 15,26 74,66 53,33 8,15  
 ENC. MAGATZEM 1.081,41 78,6 38,77 13,86 67,84 48,46 8,15  
 C. SERV. GENER. 1.081,41 78,6 38,77 13,86 67,84 48,46 8,15  
 C. CUINA 1.081,41 78,6 38,77 13,86 67,84 48,46 8,15  
GRUP 4 C. OFIC. 1.081,41 78,6 38,77 13,86 67,84 48,46 8,15  
 GOVERNANT/A 1.081,41 78,6 38,77 13,86 67,84 48,46 8,15  
 C. SANITARI 1.081,41 78,6 38,77 13,86 67,84 48,46 8,15  
 OF. ADM. 3 1.059,28 78,6 41,61 15,26 72,82 52,01 8,15  
 AUX. CLÍNICA 1.042,26 78,6 35,92 13,23 62,86 44,90 8,15  
 CUINA 1 1.042,26 78,6 35,92 13,23 62,86 44,90 8,15  
 CONDUCTOR/A 1.042,26 78,6 35,92 13,23 62,86 44,90 8,15  
 AUX. ADM. 1.023,99 78,6 35,92 13,23 62,86 44,90 8,15  
 OF. MANTEN. 1,023,99 78,6 35,92 13,23 62,86 44,90 8,15  
GRUP 5 CONSERGE 1.023,99 78,6 35,92 12,84 62,86 44,90 8,15  
 PORTER/A / RECEPCIONISTA 1.023,99 78,6 35,92 12,84 62,86 44,90 8,15  
 NETEJADOR/A 944,75 78,6 33,00 12,84 57,74 41,25 8,15  
 CAMBRER/A 944,75 78,6 34,23 12,84 59,90 42,79 8,15  
 AJ. CUINA 944,75 78,6 33,00 12,84 57,74 41,24 8,15  
  
  
  
 SALARI BASE GENER-NOVEMBRE 2020 P. LOC. PLUS FESTIUS PLUS NOCTURNITAT TORN EXTRA Festius de significació especial Plus diumenge  
GRUP 1 GERENT/A 1.911,22 79,50 72,15 25,79 126,26 90,18 8,24  
 DIRECTOR/A 1.911,22 79,50 72,15 25,79 126,26 90,18 8,24  
 TITULAT/ADA SUPERIOR 1.628,08 79,50 61,26 21,90 107,21 76,58 8,24  
 METGE 1.628,08 79,50 61,26 21,90 107,21 76,58 8,24  
 FARMACÈUTIC/A 1.628,08 79,50 61,26 21,90 107,21 76,58 8,24  
 PSICÒLEG/ÒLOGA 1.628,08 79,50 61,26 21,90 107,21 76,58 8,24  
GRUP 2 C. PERSONAL ADM. 1.628,08 79,50 67,02 23,95 117,28 83,77 8,24  
 SUPERV. DUE 1.424,55 79,50 55,62 19,89 97,33 69,52 8,24  
 DUE 1.424,55 79,50 51,68 18,45 90,44 64,60 8,24  
 TÈC. LABORAT. 1.424,55 79,50 51,68 18,45 90,44 64,60 8,24  
 ASSIST. SOCIAL 1.322,79 79,50 51,68 18,45 90,44 64,60 8,24  
 FISIOTERAP. 1.322,79 79,50 51,68 18,45 90,44 64,60 8,24  
 TERAPEUTA OCUPACIONAL 1.322,79 79,50 51,68 18,45 90,44 64,60 8,24  
 OF. ADM. 1 1.322,79 79,50 51,68 18,45 90,44 64,60 8,24  
 TITULAT/ADA MITJÀ/ANA 1.294,69 79,50 43,16 15,43 81,91 53,95 8,24  
GRUP 3 TASOC 1.121,81 79,50 42,09 15,43 73,65 52,61 8,24  
 C. MANTENIM. 1.424,55 79,50 55,51 19,89 97,15 69,39 8,24  
 C. SEC. ADM. 1.424,55 79,50 55,51 19,89 97,15 69,39 8,24  
 OF. ADM. 2 1.294,69 79,50 43,16 15,43 75,52 53,95 8,24  
 ENC. MAGATZEM 1.093,85 79,50 39,21 14,02 68,62 49,02 8,24  
 C. SERV. GENER. 1.093,85 79,50 39,21 14,02 68,62 49,02 8,24  
 C. CUINA 1.093,85 79,50 39,21 14,02 68,62 49,02 8,24  
GRUP 4 C. OFIC. 1.093,85 79,50 39,21 14,02 68,62 49,02 8,24  
 GOVERNANT/A 1.093,85 79,50 39,21 14,02 68,62 49,02 8,24  
 C. SANITARI 1.093,85 79,50 39,21 14,02 68,62 49,02 8,24  
 OF. ADM. 3 1.071,46 79,50 42,09 15,43 73,65 52,61 8,24  
 AUX. CLÍNICA 1.054,25 79,50 36,33 13,38 63,59 45,42 8,24  
 CUINA 1 1.054,25 79,50 36,33 13,38 63,59 45,42 8,24  
 CONDUCTOR/A 1.054,25 79,50 36,33 13,38 63,59 45,42 8,24  
 AUX. ADM. 1.035,77 79,50 36,33 13,38 63,59 45,42 8,24  
 OF. MANTEN. 1.035,77 79,50 36,33 13,38 63,59 45,42 8,24  
GRUP 5 CONSERGE 1.035,77 79,50 36,33 12,99 63,59 45,42 8,24  
 PORTER/A / RECEPCIONISTA 1.035,77 79,50 36,33 12,99 63,59 45,42 8,24  
 NETEJADOR/A 955,61 79,50 33,38 12,99 58,40 41,72 8,24  
 CAMBRER/A 955,61 79,50 34,62 12,99 60,59 43,28 8,24  
 AJ. CUINA 955,61 79,50 33,37 12,99 58,41 41,72 8,24  
  
  
  
 SALARI BASE DESEMBRE 2020 A DESEMBRE DE 2021 P. LOC. PLUS FESTIUS PLUS NOCTURNITAT TORN EXTRA Festius de significació especial Plus diumenge  
GRUP 1 GERENT/A 1.934,15 80,46 73,01 26,10 127,77 91,27 8,34  
 DIRECTOR/A 1.934,15 80,46 73,01 26,10 127,77 91,27 8,34  
 TITULAT/ADA SUPERIOR 1.647,62 80,46 62,00 22,16 108,50 77,50 8,34  
 METGE 1.647,62 80,46 62,00 22,16 108,50 77,50 8,34  
 FARMACÈUTIC/A 1.647,62 80,46 62,00 22,16 108,50 77,50 8,34  
 PSICÒLEG/ÒLOGA 1.647,62 80,46 62,00 22,16 108,50 77,50 8,34  
GRUP 2 C. PERSONAL ADM. 1.647,62 80,46 67,82 24,24 118,69 84,78 8,34  
 SUPERV. DUE 1.441,64 80,46 56,29 20,13 98,50 70,36 8,34  
 DUE 1.441,64 80,46 52,30 18,67 91,52 65,37 8,34  
 TÈC. LABORAT. 1.441,64 80,46 52,30 18,67 91,52 65,37 8,34  
 ASSIST. SOCIAL 1.338,66 80,46 52,30 18,67 91,52 65,37 8,34  
 FISIOTERAP. 1.338,66 80,46 52,30 18,67 91,52 65,37 8,34  
 TERAPEUTA OCUPACIONAL 1.338,66 80,46 52,30 18,67 91,52 65,37 8,34  
 OF. ADM. 1 1.338,66 80,46 52,30 18,67 91,52 65,37 8,34  
 TITULAT/ADA MITJÀ/ANA 1.310,23 80,46 43,67 15,62 82,90 54,59 8,34  
GRUP 3 TASOC 1.135,28 80,46 42,59 15,62 74,54 53,24 8,34  
 C. MANTENIM. 1.441,64 80,46 56,18 20,13 98,31 70,22 8,34  
 C. SEC. ADM. 1.441,65 80,46 56,18 20,13 98,31 70,22 8,34  
 OF. ADM. 2 1.310,23 80,46 43,67 15,62 76,43 54,59 8,34  
 ENC. MAGATZEM 1.106,97 80,46 39,68 14,18 69,45 49,61 8,34  
 C. SERV. GENER. 1.106,97 80,46 39,68 14,18 69,45 49,61 8,34  
 C. CUINA 1.106,97 80,46 39,68 14,18 69,45 49,61 8,34  
GRUP 4 C. OFIC. 1.106,97 80,46 39,68 14,18 69,45 49,61 8,34  
 GOVERNANT/A 1.106,97 80,46 39,68 14,18 69,45 49,61 8,34  
 C. SANITARI 1.106,97 80,46 39,68 14,18 69,45 49,61 8,34  
 OF. ADM. 3 1.084,32 80,46 42,59 15,62 74,54 53,24 8,34  
 AUX. CLÍNICA 1.066,90 80,46 36,77 13,54 64,35 45,96 8,34  
 CUINA 1 1.066,90 80,46 36,77 13,54 64,35 45,96 8,34  
 CONDUCTOR/A 1.066,90 80,46 36,77 13,54 64,35 45,96 8,34  
 AUX. ADM. 1.048,20 80,46 36,77 13,54 64,35 45,96 8,34  
 OF. MANTEN. 1.048,20 80,46 36,77 13,54 64,35 45,96 8,34  
GRUP 5 CONSERGE 1.048,20 80,46 36,77 13,14 64,35 45,96 8,34  
 PORTER/A / RECEPCIONISTA 1.048,20 80,46 36,77 13,14 64,35 45,96 8,34  
 NETEJADORA 967,08 80,46 33,78 13,14 59,10 42,23 8,34  
 CAMBRER/A 967,08 80,46 35,04 13,14 61,32 43,80 8,34  
 AJ. CUINA 967,08 80,46 33,78 13,14 59,11 42,22 8,34  
  
  
 SALARI BASE 2022 P. LOC. PLUS FESTIUS PLUS NOCTURNITAT TORN EXTRA Festius de significació especial Plus diumenge  
GRUP 1 GERENT/A 1.972,84 82,07 74,47 26,62 130,33 93,09 8,51  
 DIRECTOR/A 1.972,84 82,07 74,47 26,62 130,33 93,09 8,51  
 TITULAT/ADA SUPERIOR 1.680,57 82,07 63,24 22,61 110,67 79,05 8,51  
 METGE 1.680,57 82,07 63,24 22,61 110,67 79,05 8,51  
 FARMACÈUTIC/A 1.680,57 82,07 63,24 22,61 110,67 79,05 8,51  
 PSICÒLEG/ÒLOGA 1.680,57 82,07 63,24 22,61 110,67 79,05 8,51  
GRUP 2 C. PERSONAL ADM. 1.680,57 82,07 69,18 24,73 121,07 86,48 8,51  
 SUPERV. DUE 1.470,47 82,07 57,41 20,53 100,47 71,76 8,51  
 DUE 1.470,47 82,07 53,34 19,04 93,35 66,68 8,51  
 TÈC. LABORAT. 1.470,47 82,07 53,34 19,04 93,35 66,68 8,51  
 ASSIST. SOCIAL 1.365,44 82,07 53,34 19,04 93,35 66,68 8,51  
 FISIOTERAP. 1.365,44 82,07 53,34 19,04 93,35 66,68 8,51  
 TERAPEUTA OCUPACIONAL 1.365,44 82,07 53,34 19,04 93,35 66,68 8,51  
 OF. ADM. 1 1.365,44 82,07 53,34 19,04 93,35 66,68 8,51  
 TITULAT/ADA MITJÀ/ANA 1.336,43 82,07 44,55 15,93 84,56 55,68 8,51  
GRUP 3 TASOC 1.157,98 82,07 43,45 15,93 76,03 54,31 8,51  
 C. MANTENIM. 1.470,47 82,07 57,30 20,53 100,28 71,63 8,51  
 C. SEC. ADM. 1.470,48 82,07 57,30 20,53 100,28 71,63 8,51  
 OF. ADM. 2 1.336,43 82,07 44,55 15,93 77,96 55,68 8,51  
 ENC. MAGATZEM 1.129,11 82,07 40,48 14,47 70,84 50,60 8,51  
 C. SERV. GENER. 1.129,11 82,07 40,48 14,47 70,84 50,60 8,51  
 C. CUINA 1.129,11 82,07 40,48 14,47 70,84 50,60 8,51  
GRUP 4 C. OFIC. 1.129,11 82,07 40,48 14,47 70,84 50,60 8,51  
 GOVERNANT/A 1.129,11 82,07 40,48 14,47 70,84 50,60 8,51  
 C. SANITARI 1.129,11 82,07 40,48 14,47 70,84 50,60 8,51  
 OF. ADM. 3 1.106,01 82,07 43,45 15,93 76,03 54,31 8,51  
 AUX. CLÍNICA 1.088,23 82,07 37,51 13,81 65,64 46,88 8,51  
 CUINA 1 1.088,23 82,07 37,50 13,81 65,64 46,88 8,51  
 CONDUCTOR/A 1.088,23 82,07 37,50 13,81 65,64 46,88 8,51  
 AUX. ADM. 1.069,16 82,07 37,50 13,81 65,64 46,88 8,51  
 OF. MANTEN. 1.069,16 82,07 37,50 13,81 65,64 46,88 8,51  
GRUP 5 CONSERGE 1.069,16 82,07 37,51 13,41 65,64 46,88 8,51  
 PORTER/A / RECEPCIONISTA 1.069,16 82,07 37,50 13,41 65,64 46,88 8,51  
 NETEJADOR/A 986,42 82,07 34,46 13,41 60,29 43,07 8,51  
 CAMBRER/A 986,42 82,07 35,74 13,41 62,55 44,68 8,51  
 AJ. CUINA 986,42 82,07 34,45 13,41 60,29 43,06 8,51  
  
  
  
  
\* \* \* \* \*  
  
  
  
  
  
  
  
ANEXO I  
  
 SALARIO BASE 2019   
(3º EDAD +5 %) P.LOC PLUS FESTIVOS PLUS NOCTURNIDAD TURNO EXTRA Festivos de especial significación Plus Domingo  
GRUPO 1 GERENTE/A 1889,49 78,6 71,33 25,50 124,82 89,16 8,15  
 DIRECTOR/A 1889,49 78,6 71,33 25,50 124,82 89,16 8,15  
 TITULADO/A SUPERIOR 1609,57 78,6 60,57 21,65 105,99 75,71 8,15  
 MÉDICO/A 1609,57 78,6 60,57 21,65 105,99 75,71 8,15  
 FARMACÉUTICO/A 1609,57 78,6 60,57 21,65 105,99 75,71 8,15  
 PSICÓLOGO/A 1609,57 78,6 60,57 21,65 105,99 75,71 8,15  
GRUPO 2 J.PERSONAL ADMON 1609,57 78,6 66,26 23,68 115,95 82,82 8,15  
 SUPERV.JIN 8530,35 78,6 54,99 19,66 96,22 68,73 8,15  
 EZQ 2563,35 78,6 51,09 18,24 89,41 63,86 8,15  
 TEC.LABORAT. 1408,35 78,6 51,09 18,24 89,41 63,86 8,15  
 ASIST.SOCIAL 1307,78 78,6 51,09 18,24 89,41 63,86 8,15  
 FISIOTERAP. 1307,75 78,6 51,09 18,24 89,41 63,86 8,15  
 TERAPEUTA OCUPACIONAL 1307,75 78,6 51,09 18,24 89,41 63,86 8,15  
 OF.ADMON 1 1307,75 78,6 51,09 18,24 89,41 63,86 8,15  
 TITULADO/A MEDIO/A 1279,97 78,6 42,67 15,26 80,98 53,33 8,15  
GRUPO 3 TASOC 1109,06 78,6 41,61 15,26 72,82 52,01 8,15  
 J. MANTENIM. 1408,35 78,6 54,88 19,66 96,04 68,60 8,15  
 J.SECC.ADMON 1408,35 78,6 54,88 19,66 96,04 68,60 8,15  
 OF.ADMON 2 1279,97 78,6 42,67 15,26 74,66 53,33 8,15  
 ENC.ALMACEN 1081,41 78,6 38,77 13,86 67,84 48,46 8,15  
 J. SERV. GENER. 1081,41 78,6 38,77 13,86 67,84 48,46 8,15  
 J.COCINA 1081,41 78,6 38,77 13,86 67,84 48,46 8,15  
GRUPO 4 J.OFICIO 1081,41 78,6 38,77 13,86 67,84 48,46 8,15  
 GOBERNANTE/A 1081,41 78,6 38,77 13,86 67,84 48,46 8,15  
 J.SANITARIO 1081,41 78,6 38,77 13,86 67,84 48,46 8,15  
 OF. ADMON 3 1059,28 78,6 41,61 15,26 72,82 52,01 8,15  
 AUX.CLINICA 1042,26 78,6 35,92 13,23 62,86 44,90 8,15  
 COCIN.1 1042,26 78,6 35,92 13,23 62,86 44,90 8,15  
 CONDUCTOR/A 1042,26 78,6 35,92 13,23 62,86 44,90 8,15  
 AUX.ADMON 1023,99 78,6 35,92 13,23 62,86 44,90 8,15  
 OF.MANTEN. 1023,99 78,6 35,92 13,23 62,86 44,90 8,15  
GRUPO 5 CONSERJE 1023,99 78,6 35,92 12,84 62,86 44,90 8,15  
 PORTERO/A/RECEPCIONISTA 1023,99 78,6 35,92 12,84 62,86 44,90 8,15  
 LIMPIADOR/A 944,75 78,6 33,00 12,84 57,74 41,25 8,15  
 CAMARERO/A 944,75 78,6 34,23 12,84 59,90 42,79 8,15  
 AYTE.COCINA 944,75 78,6 33,00 12,84 57,74 41,24 8,15  
  
  
  
 SALARIO BASE ENERO- NOVIEMBRE 2020 P.LOC PLUS FESTIVOS PLUS NOCTURNIDAD TURNO EXTRA Festivos de especial significación Plus Domingo  
GRUPO 1 GERENTE/A 1911,22 79,50 72,15 25,79 126,26 90,18 8,24  
 DIRECTOR/A 1911,22 79,50 72,15 25,79 126,26 90,18 8,24  
 TITULADO/A SUPERIOR 1628,08 79,50 61,26 21,90 107,21 76,58 8,24  
 MÉDICO/A 1628,08 79,50 61,26 21,90 107,21 76,58 8,24  
 FARMACÉUTICO/A 1628,08 79,50 61,26 21,90 107,21 76,58 8,24  
 PSICÓLOGO/A 1628,08 79,50 61,26 21,90 107,21 76,58 8,24  
GRUPO 2 J.PERSONAL ADMON 1628,08 79,50 67,02 23,95 117,28 83,77 8,24  
 SUPERV.GSZ 7000,55 79,50 55,62 19,89 97,33 69,52 8,24  
 LZX 6075,55 79,50 51,68 18,45 90,44 64,60 8,24  
 TEC.LABORAT. 1424,55 79,50 51,68 18,45 90,44 64,60 8,24  
 ASIST.SOCIAL 1322,79 79,50 51,68 18,45 90,44 64,60 8,24  
 FISIOTERAP. 1322,79 79,50 51,68 18,45 90,44 64,60 8,24  
 TERAPEUTA OCUPACIONAL 1322,79 79,50 51,68 18,45 90,44 64,60 8,24  
 OF.ADMON 1 1322,79 79,50 51,68 18,45 90,44 64,60 8,24  
 TITULADO/A MEDIO/A 1294,69 79,50 43,16 15,43 81,91 53,95 8,24  
GRUPO 3 TASOC 1121,81 79,50 42,09 15,43 73,65 52,61 8,24  
 J. MANTENIM. 1424,55 79,50 55,51 19,89 97,15 69,39 8,24  
 J.SECC.ADMON 1424,55 79,50 55,51 19,89 97,15 69,39 8,24  
 OF.ADMON 2 1294,69 79,50 43,16 15,43 75,52 53,95 8,24  
 ENC.ALMACEN 1093,85 79,50 39,21 14,02 68,62 49,02 8,24  
 J. SERV. GENER. 1093,85 79,50 39,21 14,02 68,62 49,02 8,24  
 J.COCINA 1093,85 79,50 39,21 14,02 68,62 49,02 8,24  
GRUPO 4 J.OFICIO 1093,85 79,50 39,21 14,02 68,62 49,02 8,24  
 GOBERNANTE/A 1093,85 79,50 39,21 14,02 68,62 49,02 8,24  
 J.SANITARIO 1093,85 79,50 39,21 14,02 68,62 49,02 8,24  
 OF. ADMON 3 1071,46 79,50 42,09 15,43 73,65 52,61 8,24  
 AUX.CLINICA 1054,25 79,50 36,33 13,38 63,59 45,42 8,24  
 COCIN.1 1054,25 79,50 36,33 13,38 63,59 45,42 8,24  
 CONDUCTOR/A 1054,25 79,50 36,33 13,38 63,59 45,42 8,24  
 AUX.ADMON 1035,77 79,50 36,33 13,38 63,59 45,42 8,24  
 OF.MANTEN. 1035,77 79,50 36,33 13,38 63,59 45,42 8,24  
GRUPO 5 CONSERJE 1035,77 79,50 36,33 12,99 63,59 45,42 8,24  
 PORTERO/A/RECEPCIONISTA 1035,77 79,50 36,33 12,99 63,59 45,42 8,24  
 LIMPIADOR/A 955,61 79,50 33,38 12,99 58,40 41,72 8,24  
 CAMARERO/A 955,61 79,50 34,62 12,99 60,59 43,28 8,24  
 AYTE.COCINA 955,61 79,50 33,37 12,99 58,41 41,72 8,24  
  
  
  
 SALARIO BASE DICIEMBRE 2020 A DICIEMBRE DE 2021 P.LOC PLUS FESTIVOS PLUS NOCTURNIDAD TURNO EXTRA Festivos de especial significación Plus Domingo  
GRUPO 1 GERENTE/A 1934,15 80,46 73,01 26,10 127,77 91,27 8,34  
 DIRECTOR/A 1934,15 80,46 73,01 26,10 127,77 91,27 8,34  
 TITULADO/A SUPERIOR 1647,62 80,46 62,00 22,16 108,50 77,50 8,34  
 MÉDICO/A 1647,62 80,46 62,00 22,16 108,50 77,50 8,34  
 FARMACÉUTICO/A 1647,62 80,46 62,00 22,16 108,50 77,50 8,34  
 PSICÓLOGO/A 1647,62 80,46 62,00 22,16 108,50 77,50 8,34  
GRUPO 2 J.PERSONAL ADMON 1647,62 80,46 67,82 24,24 118,69 84,78 8,34  
 SUPERV.QGI 4984,64 80,46 56,29 20,13 98,50 70,36 8,34  
 VGT 3615,64 80,46 52,30 18,67 91,52 65,37 8,34  
 TEC.LABORAT. 1441,64 80,46 52,30 18,67 91,52 65,37 8,34  
 ASIST.SOCIAL 1338,66 80,46 52,30 18,67 91,52 65,37 8,34  
 FISIOTERAP. 1338,66 80,46 52,30 18,67 91,52 65,37 8,34  
 TERAPEUTA OCUPACIONAL 1338,66 80,46 52,30 18,67 91,52 65,37 8,34  
 OF.ADMON 1 1338,66 80,46 52,30 18,67 91,52 65,37 8,34  
 TITULADO/A MEDIO/A 1310,23 80,46 43,67 15,62 82,90 54,59 8,34  
GRUPO 3 TASOC 1135,28 80,46 42,59 15,62 74,54 53,24 8,34  
 J. MANTENIM. 1441,64 80,46 56,18 20,13 98,31 70,22 8,34  
 J.SECC.ADMON 1441,65 80,46 56,18 20,13 98,31 70,22 8,34  
 OF.ADMON 2 1310,23 80,46 43,67 15,62 76,43 54,59 8,34  
 ENC.ALMACEN 1106,97 80,46 39,68 14,18 69,45 49,61 8,34  
 J. SERV. GENER. 1106,97 80,46 39,68 14,18 69,45 49,61 8,34  
 J.COCINA 1106,97 80,46 39,68 14,18 69,45 49,61 8,34  
GRUPO 4 J.OFICIO 1106,97 80,46 39,68 14,18 69,45 49,61 8,34  
 GOBERNANTE/A 1106,97 80,46 39,68 14,18 69,45 49,61 8,34  
 J.SANITARIO 1106,97 80,46 39,68 14,18 69,45 49,61 8,34  
 OF. ADMON 3 1084,32 80,46 42,59 15,62 74,54 53,24 8,34  
 AUX.CLINICA 1066,90 80,46 36,77 13,54 64,35 45,96 8,34  
 COCIN.1 1066,90 80,46 36,77 13,54 64,35 45,96 8,34  
 CONDUCTOR/A 1066,90 80,46 36,77 13,54 64,35 45,96 8,34  
 AUX.ADMON 1048,20 80,46 36,77 13,54 64,35 45,96 8,34  
 OF.MANTEN. 1048,20 80,46 36,77 13,54 64,35 45,96 8,34  
GRUPO 5 CONSERJE 1048,20 80,46 36,77 13,14 64,35 45,96 8,34  
 PORTERO/A/RECEPCIONISTA 1048,20 80,46 36,77 13,14 64,35 45,96 8,34  
 LIMPIADORA 967,08 80,46 33,78 13,14 59,10 42,23 8,34  
 CAMARERO/A 967,08 80,46 35,04 13,14 61,32 43,80 8,34  
 AYTE.COCINA 967,08 80,46 33,78 13,14 59,11 42,22 8,34  
  
  
  
 SALARIO BASE 2022 P.LOC PLUS FESTIVOS PLUS NOCTURNIDAD TURNO EXTRA Festivos de especial significación Plus Domingo  
GRUPO 1 GERENTE/A 1.972,84 82,07 74,47 26,62 130,33 93,09 8,51  
 DIRECTOR/A 1.972,84 82,07 74,47 26,62 130,33 93,09 8,51  
 TITULADO/A SUPERIOR 1.680,57 82,07 63,24 22,61 110,67 79,05 8,51  
 MÉDICO/A 1.680,57 82,07 63,24 22,61 110,67 79,05 8,51  
 FARMACÉUTICO/A 1.680,57 82,07 63,24 22,61 110,67 79,05 8,51  
 PSICÓLOGO/A 1.680,57 82,07 63,24 22,61 110,67 79,05 8,51  
GRUPO 2 J.PERSONAL ADMON 1.680,57 82,07 69,18 24,73 121,07 86,48 8,51  
 SUPERV.DUE 1.470,47 82,07 57,41 20,53 100,47 71,76 8,51  
 DUE 1.470,47 82,07 53,34 19,04 93,35 66,68 8,51  
 TEC.LABORAT. 1.470,47 82,07 53,34 19,04 93,35 66,68 8,51  
 ASIST.SOCIAL 1.365,44 82,07 53,34 19,04 93,35 66,68 8,51  
 FISIOTERAP. 1.365,44 82,07 53,34 19,04 93,35 66,68 8,51  
 TERAPEUTA OCUPACIONAL 1.365,44 82,07 53,34 19,04 93,35 66,68 8,51  
 OF.ADMON 1 1.365,44 82,07 53,34 19,04 93,35 66,68 8,51  
 TITULADO/A MEDIO/A 1.336,43 82,07 44,55 15,93 84,56 55,68 8,51  
GRUPO 3 TASOC 1.157,98 82,07 43,45 15,93 76,03 54,31 8,51  
 J. MANTENIM. 1.470,47 82,07 57,30 20,53 100,28 71,63 8,51  
 J.SECC.ADMON 1.470,48 82,07 57,30 20,53 100,28 71,63 8,51  
 OF.ADMON 2 1.336,43 82,07 44,55 15,93 77,96 55,68 8,51  
 ENC.ALMACEN 1.129,11 82,07 40,48 14,47 70,84 50,60 8,51  
 J. SERV. GENER. 1.129,11 82,07 40,48 14,47 70,84 50,60 8,51  
 J.COCINA 1.129,11 82,07 40,48 14,47 70,84 50,60 8,51  
GRUPO 4 J.OFICIO 1.129,11 82,07 40,48 14,47 70,84 50,60 8,51  
 GOBERNANTE/A 1.129,11 82,07 40,48 14,47 70,84 50,60 8,51  
 J.SANITARIO 1.129,11 82,07 40,48 14,47 70,84 50,60 8,51  
 OF. ADMON 3 1.106,01 82,07 43,45 15,93 76,03 54,31 8,51  
 AUX.CLINICA 1.088,23 82,07 37,51 13,81 65,64 46,88 8,51  
 COCIN.1 1.088,23 82,07 37,50 13,81 65,64 46,88 8,51  
 CONDUCTOR/A 1.088,23 82,07 37,50 13,81 65,64 46,88 8,51  
 AUX.ADMON 1.069,16 82,07 37,50 13,81 65,64 46,88 8,51  
 OF.MANTEN. 1.069,16 82,07 37,50 13,81 65,64 46,88 8,51  
GRUPO 5 CONSERJE 1.069,16 82,07 37,51 13,41 65,64 46,88 8,51  
 PORTERO/A/RECEPCIONISTA 1.069,16 82,07 37,50 13,41 65,64 46,88 8,51  
 LIMPIADOR/A 986,42 82,07 34,46 13,41 60,29 43,07 8,51  
 CAMARERO/A 986,42 82,07 35,74 13,41 62,55 44,68 8,51  
 AYTE. COCINA 986,42 82,07 34,45 13,41 60,29 43,06 8,51